**Приети сигнали по „Зеления телефон”, „дежурния телефон“ и електронна поща в РИОСВ - Враца за**

**СЕПТЕМВРИ 2016 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 02.09.2016г. | Сигнал на „зеления телефон“ и по ел. поща в РИОСВ - Враца | Сигнал постъпил на „зеления телефон“ в РИОСВ- Враца, за забелязани разпокъсани нефтени петна в р. Дунав в района на км. 706,50 до км. 709 при гр. Козлодуй | БДДР-ПлевенИзпълнителна агенция „Проучване и поддържане на река Дунав“Изпълнителна агенция „Морска администрация“РИОСВ-Враца | При извършения оглед в периметъра между километри 704 и 687 е установено, че има разпокъсани петна, тънък филм без миризма, с ниска плътност. От Регионална лаборатория към Изпълнителна агенция по околна среда във Враца са взети водни проби от водата. Експресно измерените стойности на показателите рН и електропроводимост са сравними с измерени през летния сезон. Информирани са Изпълнителна агенция „Проучване и поддържане на река Дунав“ и Изпълнителна агенция „Морска администрация“, компетентни институции в случаи на замърсяване по река Дунав. |
| 2. | 08.09.2016г. | Сигнал на „зеления телефон“ в РИОСВ – Враца от тел. 112 | Сигнал постъпил на „зеления телефон“ в РИОСВ, за намерени трупове на крави в с. Попица, общ. Бяла Слатина. | ОДБХ-ВрацаОбщина Бяла Слатина | Сигналът е изпратен на ОДБХ-Враца и Община Бяла Слатина, за извършване на проверка по компетентност. |
| 3. | 09.09.2016г. | Сигнали на „зеления телефон“ в РИОСВ - Враца | 2 бр. Сигнали постъпили на „зеления телефон“ в РИОСВ- Враца, за неприятна миризма на канализация в районите на „Квартал 72“ и бул. „Мито Орозов“ около бензиностанция „ЕКО“, гр. Враца | РИОСВ-Враца. | Извършена е незабавна проверка с представители на „ВиК“ ООД, гр. Враца, експерт „ВиК“ към ЗИП „Воден цикъл“, Община Враца и строителен надзор по проект „Воден цикъл, гр. Враца“. Обходени са районите около „Квартал 72“ и бул. „Мито Орозов“ около бензиностанция „ЕКО“, гр. Враца. Органолептично никъде не са усетени неприятни миризми на канализация. При проведени разговори с живущи и работещи в горецитираните места не бе потвърдена информацията по подадените сигнали. |
| 4. | 10.09.2016г. | Сигнал постъпил в РИОСВ-Враца на хартиен носител | Сигнал относно съмнения за нарушаване на законови и нормативни актове. | ТД на НАП Велико ТърновоДирекция „Инспекция по труда-Враца“ | Сигналът се отнася за нарушения свързани с укриване на доходи и нарушения на трудовото законодателство. Същият е изпратен по компетентност за извършване на проверка и предприемане на действия по компетентност на ТД на НАП Велико Търново и Дирекция „Инспекция по труда-Враца“. |
| 5. | 16.09.2016г. | Сигнал на „зеления телефон“ в РИОСВ – Враца | Сигнал постъпил на „зеления телефон“ в РИОСВ-Враца за маймуна от вида морска котка и змия, изложени за снимки с посетители на Врачанския панаир  | РИОСВ-Враца | При извършената незабавна проверка е направен обход на територията на Врачанския панаир, съвместно със служители на РУП-Враца. При обхода не е констатирано наличие на маймуна от вида морска котка и змия. Проведени са разговори с продавачи на павилиони и патрулиращи в района на панаира полицаи, които не са потвърдили достоверността на сигнала. |
| 6. | 16.09.2016г. | Сигнал на „дежурен телефон“ в РИОСВ – Враца от тел. 112 и дежурен РСПБЗН-Враца | Сигнал постъпил на „дежурен телефон“ в РИОСВ- Враца за това, че река Лева тече мътна с миризма на мазут в района на кв. Бистрец, гр. Враца. . | РИОСВ-Враца | Извършена е незабавна проверка на място при която е констатирано, че река Лева при кв. Бистрец е с кафяво черен цвят и миризма на канализация и изгнили утайки. Реката тече замърсена в участъка от бивш „Противочумен институт“ до кв. Бистрец, което е доказано с лабораторни анализи на взетите от реката водни проби от Регионална лаборатория - Враца към ИАОС-София.На 17.09.2016г. е извършена допълнителна проверка съвместно с представители на Община Враца, ЗИП „Воден цикъл“ и „ВиК“ ООД, гр. Враца. За уточняване източника на замърсяване на Кмета на Община Враца е дадено предписание за предоставяне на информация. Същото е изпълнено в срок. |
| 7. | 16.09.2016г. | Сигнал на „дежурен телефон“ в РИОСВ - Враца | Сигнал на „дежурен телефон“ за значително количество умряла риба в река Ботуня след МВЕЦ „Луна“ в землището на с. Ботуня, общ. Криводол  | РИОСВ-ВрацаБДДР-Плевен | При извършения оглед на река Ботуня след МВЕЦ „Луна“ е констатирано, че реката е силно замътнена от наличие на дънна тиня и се усеща остра миризма на тиня. По брега и в коритото има значителни количества едри и малки екземпляри мъртва риба, която се е задушила в тинята.Констатирано е, че същия ден е отворен дънния савак на централата, в резултат на което огромно количество тиня натрупана във водното огледало над ВЕЦ-а се е изляла в реката и е причинила задушаването на рибата. За направените констатации е уведомена БДДР – Плевен, за предприемане на действия по компетентност.За констатираното нарушение от страна на РИОСВ – Враца е съставен АУАН и са дадени предписания за отстраняване на причинените щети. |
| 8. | 17.092016г. | Сигнал на „зеления телефон“ в РИОСВ - Враца | Сигнал получен на „зеления телефон“ за наличие на голямо количество умряла риба в коритото на река Ботуня при с. Главаци, общ. Криводол. | БДДР-ПлевенРИОСВ-Враца | Сигналът е препратен до Директора на БДДР-Плевен, за предприемане на съвместни действия по компетентност. На същият ден от експерти на РИОСВ-Враца е извършена съвместна проверка с Районна Прокуратура-Враца и Районно Управление „Полиция“-Враца. |
| 9. | 17.09.2016г. | Сигнал по ел. поща в РИОСВ - Враца | Сигнал получен по ел. поща за нарушения в района на хижа „Пършевица“ в Природен парк „Врачански Балкан“ | РИОСВ-София | След като екип от експерти от РИОСВ – Враца на място   взе GPS координати на посочения район е констатирано, че същият попада в землището на с. Миланово, общ. Своге, обл. София. Сигналът е изпратен по компетентност за извършване на проверка на РИОСВ-София. |
| 10. | 19.09.2016г. | Сигнал на „зеления телефон“ в РИОСВ - Враца | Сигнал получен на „зеления телефон“ за намерена совова птица в безпомощно състояние в изоставена постройка на тетиторията на фирма „Ири Трейд“, гр. Враца. | РИОСВ-Враца | При проверката е констатирано, че птицата е от вида горска улулица, която е защитен вид и е включена в Приложение №3 на Закона за биологичното разнообразие.Птицата е без видими наранявания, но не може да лети, поради което е изпратена за лечение в спасителен център „Зелени Балкани“, гр. Стара Загора. |
| 11. | 20.09.2016г. | Сигнал на „дежурен телефон“ в РИОСВ-Враца | Сигнал получен на „дежурен телефон“ за затворени саваци на МВЕЦ „Луна“ вследствие което река Ботуня след ВЕЦ-а пресъхва  | РИОСВ-ВрацаБДДР-Плевен | Извършена е проверка на МВЕЦ „Луна“, съвместно с представители на БДДР-Плевен, ОДБХ-Враца, РЗИ-Враца, ИАРА, Областна администрация – Враца и Общинска администрация- Криводол. От страна на РИОСВ-Враца на собственика на ВЕЦ-а е дадено предписание да се предприемат незабавни мерки за контрол, улавяне и премахване на замърсителите (дънни утайки и умряла риба) от коритото на реката, като изпълнението трябва да започне веднага. С цел проследяване състоянието на реката, от Регионална лаборатория-Враца и Регионална лаборатория-Монтана към Изпълнителна агенция по околна среда са взети проби за анализ от водата и седиментите на река Ботуня след МВЕЦ „Луна“.При осъществения последващ контрол относно изпълнение на даденото предписание е констатирано, че умрялата риба е събрана от брега и коритото на реката. Същата с обезвредена, съгласно указанията и под контрола на ОДБХ-Враца. Натрупаната дънна утайка се изгребва от реката със специализирана техника (багер и самосвали) и се депонира за изсушаване на собствената площадка на територията на ВЕЦ-а. Площадката е изолирана от брега на реката с метални плоскости, с цел недопускане изтичането на утайка към водния обект. |
| 12. | 20.09.2016г. | Сигнал на „дежурен телефон“ на РИОСВ-Враца от тел. 112  | Сигнал за нерегламентирано изхвърлени излезли от употреба гуми на ул. „Беласица“ по посока водопада „Скакля“ | Община Враца | Сигналът е изпратен по компетентност за извършване на проверка и предприемане на действия от Община Враца.В отговор на подадения сигнал Община Враца е предприела своевременни действия по почистването, като гумите са извозени и предадени на фирма „Ровотел Стийл“, база Враца, с която общината има договор. |
| 13. | 21.09.2016г. | Сигнал на телефона на Директора на РИОСВ-Враца | Сигнал получен от Директора на РИОСВ-Враца за изтичане на отпадъчна вода замърсена с нефтопродукти от ПДНГ, площадка Селановци към отводнителен канал и от там в р. Дунав и наличие на мъртва риба | РИОСВ-ВрацаБДДР-Плевен | Екип от експерти на РИОСВ – Враца и БДДР – Плевен извършиха незабавна проверка по сигнал за наличие на умряла риба в река Дунав и замърсяване с нефтопродукти. Проверена е площадката на „Проучване и добив на нефт и газ“, с. Селановци, община Оряхово. Констатирано е, че вследствие компрометиран резервоар (нефтоуловител) е допуснато изтичане на атмосферни води, замърсени с нефтопродукти от площадката на дружеството към съседно сухо дере. При извършения обстоен оглед на река Дунав в района не се констатира замърсяване на реката с нефтопродукти и наличие на мъртва риба.На фирмата е издадено предписание за предприемане на незабавни действия за контрол и улавяне на замърсителите.За допуснатото нарушение на юридическото лице ще бъде потърсена административно наказателна отговорност. |
| 14. | 23.09.2016г. | Сигнал на „дежурен телефон“ на РИОСВ-Враца | Сигнал за затворен и в последствие отворен дънен савак на водохващането на МВЕЦ „Луна“, от което е причинено замътняване на река Ботуня. | РИОСВ-ВрацаБДДР-Плевен | Експерти от РИОСВ – Враца и БДДР – Плевен извършиха проверка по сигнал от кмета на с. Ботуня във връзка с МВЕЦ ”Луна”, собственост на ”Ботуня Енерджи” АД. Сигналът е за затворен и в последствие отворен дънен савак на водохващането, от което е причинено замътняване на реката след централата.При проверката се констатира, че дънният савак е отворен и е осигурена нормална проводимост на цялото водно количество на рeка Ботуня през савака.От БДДР – Плевен е поставена пломба на савака в отворено положение зa осигуряване непрекъснатост на реката.Централата в момента не работи. Извършва се почистване на наносните отложения.Извършена е проверка и на разположената над МВЕЦ ”Луна” централа – МВЕЦ ”Ботуня”, собственост на ”Хидроенерджи Констръкшън” ЕООД. Не са констатирани нарушения. |
| 15. | 24.09.2016г. | Сигнал на „дежурен телефон“ на РИОСВ-Враца от тел. 112 | Сигнал за обгазяване на с. Нефела, общ. Враца от изгаряните отпадъци в „Холсим (България)“ АД, с. Бели Извор | РИОСВ-Враца | Извършена е незабавна проверка на място при която е констатирано, че органолептично не се усеща неприятна миризма. При проведени разговори с жители на с. Нефела информацията в сигнала не бе потвърдена. Извършена е и проверка на „Холсим (България)“ АД, с. Бели Извор. Пещта за производство на циментов клинкер работи на 80% в нормален технологичен режим. В пещта се добавят алтернативни горива – месекостно брашно, излезли от употреба гуми, SRF –горими отпадъци.Апаратурата за извършване на собствени периодични измервания работи и няма регистрирани превишения на измерените показатели над тези посочени в комплексното разрешително.От Регионална лаборатория-Враца към Изпълнителна агенция по околна среда са извършени измервания на качеството на атмосферния въздух с преносим газанализатор в центъра на с. Нефела и на територията на „Холсим (България)“ АД. Не са констатирани превишения на измерените показатели. |
| 16. | 26.09.2016г. | Сигнал на „зелен телефон“ в РИОСВ-Враца | Сигнал за нерегламентирано изхвърляне на отпадъци от варене на ракия в с. Паволче. | РИОСВ-Враца | При извършената проверка на място е констатирано, че по брега на реката минаваща през с. Паволче, на границата с бившето опитно поле има изхвърлени отпадъци от варене на ракия. Не е установено лицето извършило нарушението. В тази връзка на кмета на населеното място е дадено предписание за предприемане на мерки за предотвратяване на повторно нарушение.От страна на РИОСВ-Враца ще бъде осъществен последващ контрол по даденото предписание. |
| 17. | 27.09.2016г. | Сигнал на „зелен телефон“ в РИОСВ-Враца | Сигнал за лоша миризма на канализация на ул. „Ген. Леонов“, гр. Враца, до магазин „Домашен майстор“ | РИОСВ-ВрацаОбщина Враца | Екип от експерти на инспекцията извършиха проверка на място в присъствието на експерт от Звеното изпълнител на проекта „Воден цикъл, гр. Враца“ към Община Враца и ръководител на проекта „Воден цикъл 2011“ ДЗЗД, изпълнител на проекта.В момента на проверката е констатирано, че от ревизионни шахти на новоизградения канализационен колектор по проекта за „водния цикъл“ се носи остра лоша миризма на канализация. Същият не е предаден за експлоатация на „ВиК“ ООД, гр. Враца. В момента на проверката е отворен капака на ревизионната шахта под магазин „Домашен майстор“ на ул. „Ген. Леонов“ и е констатирано, че в колектора има отток на отпадъчна вода. Във връзка с гореизложеното на Кмета на Община Враца е дадено предписание да се извръши ревизия и профилактика на новоизградения канализационен колектор по ул. „Ген. Леонов“, гр. Враца и се предприемат ефективни мерки за недопускане отделянето на неприятни миризми от него.От страна на РИОСВ-Враца ще бъде осъществен последващ контрол по изпълнение на предписанието. |